|  |  |
| --- | --- |
| **3. NAPIREND** | **Ügyiratszám:** ZAN/330- /2025. |

**ELŐTERJESZTÉS**

a Képviselő-testület **2025. szeptember 8-i** nyilvános ülésére

|  |  |
| --- | --- |
| **Tárgy:** | **A Zánka 311/9 és 311/48 hrsz-ú helyi közút (Erdőalja utca) kiépítése, a közművek és a közvilágítás létesítése tárgyú közbeszerzési eljárás keretében megkötött vállalkozási szerződés I. sz. módosítása** |
| **Előterjesztő:** | dr. Oláh Kálmán polgármester |
| **Előkészítette:** | Horváth Attiláné pályázati ügyintéző  dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

Zánka Község Önkormányzata a lakóterület fejlesztését tervezi a 71. sz. főút és a Villasor utca között található Zánka 311/9 és 311/48 hrsz-ú helyi közút (Erdőalja utca) kiépítése, a közművek és a közvilágítás létesítése tárgyában közbeszerzési eljárást folytatott le és 2025. május 20-án **191.872.020 Ft + áfa** vállalkozási díj mellett szerződést kötött a Veszprémi Útépítő Kft-vel. A vállalkozó a kivitelezést július hónapban megkezdte.

A kivitelezés során az alábbi pótmunkák felmerültek fel:

* 29 db ingatlan ivóvíz ellátásának biztosítása, ingatlanonkénti bekötések kiépítése beton vízóra aknákkal (9.997.892 Ft + áfa);
* az Erdőalja utca és a Villasor utca közötti mellékutcába 14 db kandeláber telepítése közvilágítás céljából (1.999.100 Ft + áfa);
* Villasor utca csapadékvíz átereszeinek tisztítása (610.000 Ft + áfa);
* A Zánka 311/17 hrsz-ú út végén feltárt földprizma eltávolítása (1.500.000 Ft + áfa).

A pótmunkák összes értéke 14.106.992 Ft + áfa, így a szerződésmódosítás százalékos értéke ~7,35 % . A műszaki ellenőr a pótmunkákat megvizsgálta és akként nyilatkozott, hogy azok elrendelése indokolt és szükségszerű a projekt megvalósításához.

A vállalkozó a fenti pótmunkák elvégzését vállalta, a szerződéses vállalkozási díj ezáltal nettó **205.979.012 Ft + áfa** összegre emelkedik. A képviselők a módosított műszaki dokumentációt előzetesen megismerhették, a szerződésmódosítás pedig az előterjesztés mellékletét képezi.

Kérem a Tisztelt Képviselő-testületet, hogy a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT** |
|  | Zánka Község Önkormányzata Képviselő-testülete az előterjesztés szerinti pótmunkák elvégzését elrendeli és a Zánka 311/9 és 311/48 hrsz-ú helyi közút (Erdőalja utca) kiépítése, a közművek és a közvilágítás létesítése tárgyában a Veszprémi Útépítő Kft-vel kötött vállalkozási szerződés I. sz. módosítását az előterjesztés melléklete szerint elfogadja.  A szükséges forrást a 2025. évi költségvetésről szóló önkormányzati rendelet terhére biztosítja.  Felhatalmazza a polgármestert a szerződésmódosítás megkötésére és az egyéb szükséges intézkedések megtételére.  **Határidő:** azonnal  **Felelős:** polgármester |

Zánka, 2025. szeptember 4.

|  |  |
| --- | --- |
|  | **dr. Oláh Kálmán**  polgármester |

**VÁLLALKOZÁSI SZERZŐDÉS**

**1. számú módosítása**

|  |  |
| --- | --- |
| **Megrendelő neve** | **Zánka Község Önkormányzata** |
| címe | 8251 Zánka, Iskola utca 11. |
| adószáma | 15427638-2-19 |
| törzsszáma | 427636 |
| képviselője | Dr. Oláh Kálmán polgármester |
| Pénzügyi ellenjegyző | Parrag Éva pénzügyi ügyintéző |
| mint **Megrendelő** (a továbbiakban: **Megrendelő**), | |
|  | |
| **Vállalkozó neve** | **Veszprémi Útépítő Építőipari Korlátolt Felelősségű Társaság** |
| címe | 8246 Tótvázsony 838/9 |
| cégjegyzékszáma | 19-09-513114 |
| adószáma | 22929338-2-19 |
| MKIK száma | 31A40728 |
| naplóügyfél-jele |  |
| képviselője | Dénes Zoltán ügyvezető |
| számlavezető pénzintézete | OTP Bank Nyrt. |
| bankszámla száma | 11748069-25517651-00000000 |
| mint **Vállalkozó** (a továbbiakban: **Vállalkozó**) | |

együttes említés esetén **Felek** között alulírott napon, az alábbi feltételekkel.

**Előzmények:**

Felek a **Zánka 311/9 és 311/48 hrsz-ú helyi közút kiépítése, a közművek és a közvilágítás létesítése” című projekt építési beruházás megvalósítására** megnevezésű kivitelezési munka elvégzésére 2025. május 20-án szerződést kötöttek. Felek közös megegyezéssel a Kbt. 141. (2) bekezdés b) pontja alapján a megkötött szerződésüket módosítják.

**I. A szerződés eredeti szövegtartalma**

**2. Vállalkozói díj**

* 1. **Felek** megállapodnak abban, hogy **Vállalkozó**t az 1. pontban meghatározott, a Szerződés tárgyát képező feladatok szerződésszerű teljesítéséért a nyertes ajánlatban megadott költségvetés alapul vételével kiszámított alábbi összegű **vállalkozó**i díj illeti meg:

**vállalkozói díj: nettó 191.872.020,-HUF + ÁFA**

A Vállalkozói díj (továbbiakban: Vállalkozói díj) a közbeszerzési dokumentumokat minden tekintetben kielégítő, rendeltetésszerű használatra alkalmas megvalósítására vonatkozik, beleértve a **Vállalkozó** műszaki és mennyiségi észrevételeit is, valamint a műszaki tervdokumentációban lévő, abból következtethető elvégzendő feladatokat, függetlenül attól, hogy azt a tételes költségvetés tartalmazza-e.

**II. A szerződés módosítást követő szövegtartalma**

**2. Vállalkozói díj**

* 1. **Felek** megállapodnak abban, hogy **Vállalkozó**t az 1. pontban meghatározott, a Szerződés tárgyát képező feladatok szerződésszerű teljesítéséért a nyertes ajánlatban megadott költségvetés alapul vételével kiszámított alábbi összegű **vállalkozó**i díj illeti meg:

**vállalkozói díj: nettó 205.979.012,-HUF + ÁFA**

A Vállalkozói díj (továbbiakban: Vállalkozói díj) a közbeszerzési dokumentumokat minden tekintetben kielégítő, rendeltetésszerű használatra alkalmas megvalósítására vonatkozik, beleértve a **Vállalkozó** műszaki és mennyiségi észrevételeit is, valamint a műszaki tervdokumentációban lévő, abból következtethető elvégzendő feladatokat, függetlenül attól, hogy azt a tételes költségvetés tartalmazza-e.

### 

### A szerződésmódosításból eredő plusz összeg a végszámlában kerül elszámolásra.

### A műszaki tartalom részletes változását a szerződés 1. sz. melléklete tartalmazza.

**III. A módosítás indokolása**

III.1. építési beruházás esetén az eredeti szerződéses érték 15%-ára vonatkozó indokolás:

Az eredeti szerződés nettó vállalási ára: **191.872.020,-Ft**, azaz nettó kilencvennyolcmillió-háromszázhetvenötezer-negyvenhárom Forint,

A szerződés módosítását követően a nettó vállalási ára: **205.979.012,-Ft**, azaz nettó kettőszázötmillió-kilencszázhetvenkilencezer-tizenkettő Forint,

A módosítás százalékos értéke: **7,35** %,ami nem haladja meg az eredeti szerződéses érték 15%-át.

III.2. a módosítás nem változtatja meg a szerződés általános jellegét és illeszkedik az eredeti szerződés jellegéhez:

A módosítás nem változtatja meg a szerződés általános jellegét, hiszen tartalmát tekintve a szerződéses munkanemre vonatkozik, ezzel illeszkedik a szerződés jellegéhez is. A módosítás a kivitelezés során felmerült pótmunkák fedezetéül szolgál, ami az előkészítési fázisban, így a becsült érték meghatározásakor sem volt látható. A szerződés módosítása a szerződésben más pontokra nem vonatkozik, az kizárólag az ellenérték változik.

Jelen Szerződéses Megállapodást Felek 4 (négy), egymással mindenben egyező eredeti példányban írják alá.

Zánka, 2025. szeptember „ ”

**Dr. Oláh Kálmán Dénes Zoltán**

Zánka Község Önkormányzata Veszprémi Útépítő Építőipari

Korlátolt Felelősségű Társaság

polgármester ügyvezető

Megrendelő Vállalkozó

Pénzügyi ellenjegyzés:

Zánka, 2025. augusztus

**Parrag Éva** pénzügyi ügyintéző